સંઘના સ્વયંસેવક દ્વારા લેવાતી પ્રતિજ્ઞાના શબ્દો પણ આ ભાવ જ વ્યક્ત કરે છે. ‘આપણા પવિત્ર હિંદુ ધર્મ, હિંદુ સંસ્કૃતિ અને હિંદુરાષ્ટ્રની સર્વાંગીણ ઉન્નતિ કરવા માટે હું સંઘનો ઘટક થયો છું. ‘કોઈ સામાન્ય, ક્ષુદ્ર, તાત્કાલિક, સ્વલક્ષી અથવા વ્યક્તિલક્ષી ધ્યેય માટે નહીં પણ સ્વરાષ્ટ્ર, સ્વસંસ્કૃતિ અને સ્વધર્મના સંરક્ષણ, સંવર્ધનના ઉદાત્ત લક્ષ્ય માટે સ્વયંસેવક પ્રતિબદ્ધ છે. અને તેની પૂર્તિ માટે આવશ્યક સમર્પણભાવ અને આવશ્યક સામર્થ્ય પ્રાપ્ત કરવા પ્રયત્નશીલ છે.